gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7246, del 02-04-2014 (2014/2777)

Resolució de 14 de març de 2014, de la directora general de Seguretat i Protecció Ciutadana de la Conselleria de Governació i Justícia, per la qual se cita els interessats en el procediment ordinari número 2/000071/8610-GC, a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7246

Data del DOGV
:   02-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2777


Organisme emissor
:   Conselleria de Governació i Justícia

Tipus de document
:   Resolució

Resolució de 14 de març de 2014, de la directora general de Seguretat i Protecció Ciutadana de la Conselleria de Governació i Justícia, per la qual se cita els interessats en el procediment ordinari número 2/000071/4924-JN, a comparéixer en la via jurisdiccional. [2014/2777]  
El Tribunal Superior de Justícia de la Comunitat Valenciana, Sala Contenciosa Administrativa Secció 2a, ha reclamat d'esta conselleria l'expedient referit al procediment que es descriu:  
Recurrent:  
Sindicato Profesional de Policías Locales y Bomberos ?SPPLB?.  
Interessats:  
Pluralitat indeterminada d'interessats, per raó de la matèria regulada.  
Descripció:  
Recurs contenciós administratiu (procediment ordinari) interposat contra el Decret 186/2013, de 13 de desembre, del Consell, pel qual es regulen els requisits i el procediment d'homologació d'accions formatives dirigides a les policies locals de la Comunitat Valenciana.  
  
Referència del tribunal:  
Procediment ordinari número 2/000071/6411-RZ.  
D'acord amb el que preveu l'article 49 de la Llei reguladora de la Jurisdicció Contenciosa Administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció 2a.  
No obstant això, es fa constar que la Generalitat, representada pels lletrats de l'Advocacia General de la Generalitat, compareix en este recurs en defensa del manteniment de l'acte recorregut.  
  
València, 14 de març de 2014.- La directora general de Seguretat i Protecció Ciutadana.Sonia Vega Cueje.
Diari Oficial de la Generalitat Valenciana


Sumari del DOGV 7419, del 09-12-2014 (2014/11586)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   7419

Data del DOGV
:   09-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11307


Organisme emissor
:   Julmi, COOP V.

Tipus de document
:   Anunci

Informació pública de l'acord de dissolució de la cooperativa. [2014/11800]  
En compliment del que disposa l'article 81.3 de la Llei 8/2003, de 24 de març, de Cooperatives de la Comunitat Valenciana, l'Assemblea General de Julmi, Coop. V., celebrada el 10 de novembre de 2014, fa públic l'acord de dissolució de l'entitat.  
  
Castelló de la Plana, 10 de novembre de 2014.- El president: Miguel Mateu Ribes.
Diari Oficial de la Generalitat Valenciana


Sumari del DOGV 7259, del 23-04-2014 (2014/3448)

Formalització del contracte número SE/39/13. Servei de primera línia de suport del Centre d'Atenció d'Usuaris.
--------------------------------------------------------------------------------------------------------------

### Dades del document

Número de DOGV
:   7259

Data del DOGV
:   23-04-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/3448


Data del document
:   02-04-2014

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número SE/39/13. Servei de primera línia de suport del Centre d'Atenció d'Usuaris. [2014/3448]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/39/13.  
d) Adreça d'Internet del perfil del contractant: .  
  
2. Objecte del contracte  
a) Tipus: servei.  
b) Descripció: Servei de primera línia del Centre s'Atenció d'Usuaris.  
c) Divisió per lots i nombre de lots/nombre d'unitats:  
Lot únic.  
d) CPV: 72500000-0.  
e) Mitjà de publicació de l'anunci de licitació: electrònic.  
f) Data de publicació de l'anunci de licitació. DOCV 08.01.2014.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte: 372.652.00 euros   
  
5. Pressupost base de licitació  
Import IVA exclòs: 60.000.00 euros; import total: 72.600, 00 euros.  
  
  
6. Formalització del contracte  
a) Data d'adjudicació: 20 de març de 2014.  
b) Data de formalització del contracte: 25 de març de 2014.  
c) Contractista: Instrumentación y Componentes, SA.  
d) Import o cànon d'adjudicació:  
Import IVA exclòs: 50.275.00 euros. Import total: 60.832.75 euros.  
  
e) Avantatges de l'oferta adjudicatària: presenta uns plans, metodologia, organització i lliurament i devolució que s'adapten adequadament a les condicions reals de funcionament abordat de manera eficaç a les particularitats tècniques de l'UJI. A més, ofereix com a valor afegit la gestió, selecció i distribució d'incidències en dissabtes i diumenges i dies festius, amb la qual cosa atén el volum acumulat d'incidències i s'inicia la setmana amb noves entrades. Un tècnic de suport en els moments de necessitat per ?pics?. Reunions de seguiment periòdiques.  
  
  
7. Altres informacions  
  
Castelló de la Plana, 2 d'abril de 2014.- El rector, i per delegació de firma (R 15.06.2012), el gerent: Andrés Marzal Varó.
Diari Oficial de la Generalitat Valenciana


Sumari del DOGV 7365, del 22-09-2014 (2014/8529)

Notificació de la sentència dictada en el juí verbal número 1057/2013.
----------------------------------------------------------------------

### Dades del document

Número de DOGV
:   7365

Data del DOGV
:   22-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8529


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el juí verbal número 1057/2013. [2014/8529]  
En el juí verbal 1057/2013 s'hi ha dictat la sentència que té l'encapçalament i la part dispositiva que diuen així:  
«Sentència número 113/2014  
València, 6 de juny de 2014  
Dispositiva  
Estime parcialment la demanda formulada per Agustín Bueno Gimeno contra Vicente Montagud Martínez i condemne la part demandada a pagar a l'actora la quantitat de 2.996,36 euros amb els seus interessos legals.   
Tot això sense fer expressa imposició de costes.  
Mode d'impugnació: notifiqueu la present resolució a les parts i feu-los saber que, de conformitat amb l'article 455.1 de la Llei d'Enjudiciament Civil, contra esta sentència no es pot interposar cap recurs pel fet de ser de quantia inferior a 3.000 euros.  
Esta és la sentència que pronuncie, mane i firme.»  
Atés que es desconeix el domicili o la residència actuals de la part demandada, per diligència de data 8 de juliol de 2014, la secretària, de conformitat amb el que disposen els articles 156.4 i 164 de la Llei d'Enjudiciament Civil 1/2000, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a Vicente Montagud Martínez.  
  
  
València, 8 de juliol de 2014.- La secretària judicial: Francisca Tomàs Llavador.
Diari Oficial de la Generalitat Valenciana


Sumari del DOGV 7363, del 18-09-2014 (2014/8438)

Notificació de resolució. Expedient número V-BONF-14/00086.
-----------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8438


Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Notificació de resolució. Expedient número V-BONF-14/00972. [2014/8438]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica la resolució de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Entitat d'Infraestructures de la Generalitat, avinguda de la Plata, número 48, de València, en horari de 09.00 a 14.00 hores, de dilluns a divendres, excepte festius, disposant d'un termini, a tal fi, d'un mes.  
  
Expedient bonificació en renda: V-BONF-14/00687.  
Codi de l'immoble: 926527077877.  
Adreça: Carcaixent, número 60, escala H, pis 1, porta 1.  
Població: Paterna.  
Adjudicatari: Antonio Pérez Sánchez.  
Data de la resolució: 20.06.2014.  
  
València, 15 de setembre de 2014.- La responsable de l'Àrea de Gestió d'Habitatge Públic: María Jesús Rodríguez Ortiz.
Diari Oficial de la Generalitat Valenciana


Sumari del DOGV 7299, del 19-06-2014 (2014/5282)

Notificació de la sentència dictada en el procediment de divorci contenciós número 1474/2013.
---------------------------------------------------------------------------------------------

### Dades del document

Número de DOGV
:   7299

Data del DOGV
:   19-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5282


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1474/2013. [2014/5282]  
Divorci contenciós 001474/2013  
Demandant: Rafael Manuel Martínez Mena.  
Procuradora: M.ª Carmen Sánchez García.  
Demandada: Natalie Marie Camacho Pacheco.  
Procurador/a: -  
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de divorci contenciós, seguides amb el número 001474/2013, a instàncies de Rafael Manuel Martínez Mena contra Natalie Marie Camacho Pacheco, en situació de rebel·lia, en les quals, amb data 22 de maig de 2014, s'ha dictat sentència la part dispositiva de la qual diu així:  
  
«Dispositiva  
Estime la demanada interposada per la procuradora senyora Sánchez García, en la representació processal de Rafael Manuel Martínez Mena, contra Natalie Marie Camacho Pacheco, en rebel·lia processal, i dispose la dissolució del matrimoni, per divorci dels expressats litigants, amb tots els efectes legals inherents (declarats en el fonament tercer d'esta resolució), i adopte com a mesura ex articulo 103 del Codi Civil, l'atribució de l'ús i gaudi al senyor Martínez Mena de la vivenda familiar situada a València, plaça de la Legió Espanyola, número 13, 51.  
  
No es fa imposició expressa de costes, per la qual cosa cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada siga ferm el pronunciament de divorci, al Registre Civil on conste inscrit el matrimoni.  
Així, esta és la meua sentència, contra la qual es pot interposar recurs d'apel·lació, en el termini de 20 dies comptadors des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil, feta per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este jutjat, que pronuncie, mane i firme».  
  
I perquè valga de notificació de forma deguda a Natalie Marie Camacho Pacheco, en rebel·lia, expedisc i firme este edicte.  
  
València, 6 de juny de 2014.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7317, del 15-07-2014 (2014/6423)

Informació pública de l'ocupació de terrenys en la forest d'utilitat pública AL067 AL 3065 Serra Baixa i Llomes, propietat de l'Ajuntament de Crevillent. Expedient número OCM-A 9/2014.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7317

Data del DOGV
:   15-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6423


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'ocupació de terrenys en la forest d'utilitat pública AL067 AL 3065 Serra Baixa i Llomes, propietat de l'Ajuntament de Crevillent. Expedient número OCM-A 9/2014. [2014/6423]  
Als efectes previnguts en la Llei 43/2003, de 21 de novembre, de Forests, en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient OCM-A/9/2014 d'ocupació de terrenys en la forest d'utilitat pública AL 067 AL3065 Serra Baixa i Llomes », per a la construcció d'una nova obra de presa i estació de bombament per a la millora de l'abastiment a Aspe i el Fondó de les Neus, amb una superfície total d'ocupació de 100,40 m². El que es fa públic perquè puga ser examinat l'expedient en les oficines de la Direcció Territorial d'Infraestructures, Territori i Medi Ambient d'Alacant, síties al carrer Churruca, número 29, 4a planta, i formular les al·legacions que crega oportunes en el termini d'un mes, a partir de la publicació del present anunci.  
  
  
Alacant, 26 de juny de 2014.- El director territorial: Francisco Javier Sogorb Guerra.
Diari Oficial de la Generalitat Valenciana


Sumari del DOGV 7415, del 02-12-2014 (2014/10229)

Notificació de resolució de procediment sancionador. Expedient número ESSANC 03/2014/0084.
------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10656


Organisme emissor
:   Conselleria de Governació i Justícia

Tipus de document
:   Anunci

Notificació de resolució de procediment sancionador. Expedient número ESSANC 03/2014/0084. [2014/10010]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública notificació en extracte de la resolució de l'expedient sancionador que s'indica, instruït per la Conselleria de Governació i Justícia a les persones interessades que a continuació s'indiquen, ja que intentada la notificació en l'últim domicili conegut no s'ha pogut practicar.  
  
  
Expedient número 03/2014/0084.  
Interessat: José Ramón Asensi Fabra.  
Últim domicili conegut: c/ Cartagena, núm. 12, planta 4, porta 2. Alacant.  
Resolució de sanció de procediment sancionador adoptada per la directora general de Seguretat i Protecció Ciutadana, de data 06.11.2014, en la qual s'adopten acords d'interés per a les persones interessades.  
  
El corresponent expedient es troba en la Direcció Territorial de Governació i Justícia d'Alacant, Rambla Méndez Nuñez, 41-12é, Alacant, davant de la qual les persones interessades podran comparéixer per a tindre coneixement del contingut íntegre de l'acte i en quede constància. Contra la referida resolució es podrà interposar un recurs d'alçada i els assistix el dret d'al·legar per escrit allò que en la seua defensa estimen convenient, amb aportació de les proves que consideren oportunes, tot això dins del termini d'un mes comptat des de l'endemà de la present publicació.  
  
Alacant, 21 de novembre de 2014.- La directora territorial de Governació i Justícia: Araceli Martínez Márquez.
Diari Oficial de la Generalitat Valenciana


Sumari del DOGV 7291, del 09-06-2014 (2014/4879)

Notificació de la sentència dictada en el procediment ordinari número 426/2009.
-------------------------------------------------------------------------------

### Dades del document

Número de DOGV
:   7291

Data del DOGV
:   09-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4879


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 426/2009. [2014/4879]  
Procediment ordinari 426/2009-F  
De: Caixa d'Estalvis de València, Castelló i Alacant (Bancaixa).  
Procuradora: Eva María Pesudo Arenós.  
Contra: Iosif Radu.  
En este procediment de juí ordinari, seguit a instàncies de Caixa d'Estalvis de València, Castelló i Alacant (Bancaixa), contra Iosif Radu, s'ha dictat la sentència que literalment diu així:  
  
«Sentència  
Castelló de la Plana, 11 de novembre de 2013  
María Teresa Vicedo Segura, magistrada del Jutjat de Primera Instància número 3 de Castelló de la Plana i partit, he vist les actuacions de juí ordinari registrat amb el número 426/2009, seguides a instàncies de la procuradora Eva María Pesudo Arenós en nom i representació de Caixa d'Estalvis de València, Castelló i Alacant (Bancaixa), amb l'assistència lletrada d'Óscar Mercé Semper, contra Iosif Radu, en la qual s'exercitava una acció de reclamació d'una quantitat.  
  
Dispositiva  
Estime substancialment la demanda interposada per la procuradora Eva María Pesudo Arenós, en nom i representació de Caixa d'Estalvis de València, Castelló, Alacant (Bancaixa), amb l'assistència lletrada d'Óscar Mercé Semper, contra Iosif Radu, i condemne Iosif Radu a pagar la quantitat de 8.897,37 euros i a satisfer les costes que s'hagen pogut causar en esta instància.  
Notifiqueu a les parts esta sentència i feu-los saber que no és ferma i que en contra seua es pot interposar un recurs d'apel·lació que, si és el cas, haurà d'interposar-se davant d'este mateix jutjat dins del termini de 20 dies següents al de la notificació d'esta resolució. Per a la interposició del recurs indicat serà necessari efectuar el depòsit en el compte de consignacions d'este jutjat.  
Porteu l'original al llibre de sentències i deduïu un testimoniatge per a incorporar-lo a les actuacions.  
Esta és la meua sentència, que pronuncie i firme; María Teresa Vicedo Segura, magistrada del Jutjat de Primera Instància número 3 de Castelló de la Plana i partit.»  
  
I atés que el demandat, Iosif Radu, es troba en parador desconegut, expedisc este edicte a fi que li valga de notificació de forma deguda.  
  
  
Castelló de la Plana, 19 de maig de 2014.- La secretària judicial: María Carmen Terrádez Murillo.
Diari Oficial de la Generalitat Valenciana


Sumari del DOGV 7237, del 20-03-2014 (2014/2216)

Informació pública de l'estudi de detall i l'estudi d'integració paisatgística relatiu a l'illa D, zona E, del pla parcial Ademús.
----------------------------------------------------------------------------------------------------------------------------------

### Dades del document

Número de DOGV
:   7237

Data del DOGV
:   20-03-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/2216


Data del document
:   12-03-2014

Organisme emissor
:   Ajuntament de Burjassot

Tipus de document
:   Anunci

Descriptors 

:   * Burjassot
    * administració local
    * pla d'urbanisme

Informació pública de l'estudi de detall i l'estudi d'integració paisatgística relatiu a l'illa D, zona E, del pla parcial Ademús. [2014/2216]  
En compliment del que disposa l'article 90.2 de la Llei 16/2005, Urbanística Valenciana, se sotmet a informació pública, per un termini d'un mes, comptat des de la publicació del present edicte en el Diari Oficial de la Comunitat Valenciana, l'estudi de detall i l'estudi d'integració paisatgística relatiu a l'illa D, zona E, del pla parcial Ademús promogut per Inmobiliaria Guadalmedina, SA i redactat per l'arquitecte Víctor E. Moreno Maíz.  
Durant el dit termini, els que estiguen interessats podran examinar l'expedient durant les hores d'oficina i presentar les al·legacions que estimen oportunes.  
  
Burjassot, 12 de març de 2014.- L'alcalde: Jordi Sebastià i Talavera.
Diari Oficial de la Generalitat Valenciana


Sumari del DOGV 7254, del 14-04-2014 (2014/3091)

Notificació de la sentència dictada en el procediment ordinari número 753/2011.
-------------------------------------------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3091


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 753/2011. [2014/3091]  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 375 /2012   
Dénia, 21 de desembre de 2012  
Javier Alba Marín, jutge del Jutjat de Primera Instància i Instrucció número 3 de Dénia, he vist estes actuacions de juí ordinari número 753/2011, seguides entre les parts següents: d'una, i com a demandant, la Comunitat de Propietaris Calp-Place, de l'edifici situat a Calp, a l'avinguda de la Rosa dels Vents, número 16, representada pel procurador Esteban Giner Moltó i sota la direcció jurídica del lletrat Manuel Navarro Pérez, i d'una altra, com a demandats, Yokoi Ekemi, Jeannie Madeleine Gabrielle Marmin, Josef Florent Teulinghx i Micheline Euphrasie Debruyne, els quals van ser declarats en situació de rebel·lia processal. Ha sigut objecte del procés una pretensió relativa a unes obligacions de fer.  
  
Dispositiva  
Estime íntegrament la demanda formulada pel procurador Esteban Giner Moltó, en nom i representació de la Comunitat de Propietaris Calp-Place, de l'edifici situat a Calp, a l'avinguda de la Rosa dels Vents, número 16, contra Yokoi Ekemi, Jeannie Madeleine Gabrielle Marmin, i els cònjuges Josef Florent Teulinghx i Micheline Euphrasie Debruyne, i declare que la modificació de les fatxades de l'edifici efectuada per ells per mitjà del tancament de les terrasses o galeries amb estructures d'alumini i envidrament no són conformes a dret i, en conseqüència, els condemne a demolir les obres i a restituir la fatxada a la seua situació originària, amb imposició de les costes processals.  
  
Així, esta és la meua sentència, de la qual s'ha de portar testimoniança literal a les actuacions i s'ha de notificar a les parts de la manera ordinària, amb l'advertiment que no és ferma, ja que s'hi pot interposar un recurs d'apel·lació, que s'ha de presentar davant d'este Jutjat per a l'Audiència Provincial d'Alacant, en el termini de 20 dies, després de consignar el depòsit previst legalment; jutjada definitivament en primera instància, la pronuncie, mane i firme.»  
  
Pel desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat per a portar a efecte la diligència de notificar la Sentència número 375/2012, dictada en data 21 de desembre de 2012, als demandats Yokoi Ekemi i Jeannie Madeleine Gabrielle Marmin.  
  
Dénia, 7 d'abril de 2014.- El secretari judicial: Vicente Miñana Llorens.